Griekwastad-moorde: Saak hervat vandag | Maroela Media
Die verhoor van die 17-jarige seun wat daarvan verdink word dat hy lede van die Steenkamp-gesin van Griekwastad op hul plaas Naauwhoek naby Griekwastad vermoor het, gaan vandag voort in die Noord-Kaapse hooggeregshof.
Die hof het Maandag ondermeer aangehoor dat geen semen of manklike-DNS op die 14-jarige slagoffer, Marthella, gevind is nie.
Dié inligting was deel van 'n lys van opnames wat deur die seun se verdedigingspan aan die hof oorhandig is.
Regter Frans Kgomo hoor tans getuienis aan in die saak van die seun wat beskuldig word van die moord op Deon Steenkamp (44), sy vrou Christelle (43) en hul dogter Marthella. Hulle is op 6 April 2012 op hul plaas doodgeskiet.
Willem Coetzee, die tiener se prokureur, het 'n lys van 132 punte vir opname aan die hof voorgehou. Hierdie lys gaan nie deur die verdediging betwis word nie. Die seun staan ook tereg op 'n bykomende aanklag dat hy Marthella verkrag het.
Dick de Waal, 'n ondersoekbeampte, het Maandag ook in die hof bewerings deur 'n verregse vrou oor haar rol in die Steenkamp-gesin se moorde op 'n plaas naby Griekwastad, verwerp.
Tweejarige verdrink byna in Durban
Ek verstaan dit nie, hulle het geen semen of manlike DNS op die dogter gekry nie. Hoekom word hy dan aangekla vir verkragting. Die hele storie is baie deurmekaar. Wonder of die moord saak ooit opgelos gaan word. Of gaan iemand wat onskuldig is in die tronk gesit word omdat die polisie nie hulle werk behoorlik gedoen het nie. Wonder maar net!!!